Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 130

6. évfolyam Témakör Tartalom Rendgyakorlatok Nyitódások és zárkózások, fejlődések és szakadozások járás közben: a tér- és távköz pontos felvétele. Testfordulatok: jobbra, balra, hátraarc két ütemben. Menetelések: átmenet járásból, futásból, ütemre, lépéstartással menetelésbe, majd kétütemű megállás. Gimnasztika Kötetlen és határozott formájú, 2—4—8 ütemű szabadgyakorlatok szer nélkül és kéziszerekkel: egyénileg, párban, sportszerhez kapcsolódva (bordásfal, pad). Testtartást javító, erősítő, nyújtó, lazító hatású és légzőgyakorlatok (mellkasi, hasi légzés). Gyakorlatok zenére. 2000/135/II. szám Témakör Tartalom Atlétika Futások: kitartó futás 6—8 percig, közbeiktatott akadálykerülések, alkalmazott futóiskola feladatai. Iram- és gyorsfutások: állórajttal, térdelőrajttal. Rajt- és futóversenyek. Ugrások: ugró- és szökdelő iskola. Távolugrás guggoló technikával elugró sávból, teljes rohammal: az elrugaszkodó láb bevésése. Magasugrás: lépő technikával, optimális nekifutási szögből, lendítőláb bevésése. Dobások: kislabdadobás rövid nekifutással, a kitámasztás, a csípőforgatás bevésése — fejlettség szerint. Torna Talajtorna: statikus és dinamikus elemek tökéletesedő technikával, zsugorfejenállás. Dinamikus elemek különböző kiindulási és befejező helyzetekben, kézenállás bordásfalnál. Elemkapcsolások. Támaszugrások padon és 3—4 részes szekrényen: függőleges leugrás, repülés közben lábfelhúzás, terpesztés, testfordulat — fejlettség szerint differenciáltan. Zsugorkanyarulati átugrás tetszőleges oldalra. Bátorugrás — a fejlettségnek megfelelően. Függésgyakorlatok kiegészítő tornakészleten. Egyszerű elemek érintő magas gyűrűn: fészek, zsugortestű lefüggés. Egyensúlygyakorlatok 2 zsámolyra tett tornapad merevítő gerendáján: járások előrehaladással, láb-, kartartással, mélyugrások kapcsolásával. Sportjátékok Labdarúgás, kosárlabdázás nehezedő technikával: labdavezetés, irány- és iramváltásokkal, labdaátadások lábbal, illetve egy és két kézzel álló és mozgó társnak, védekezés, támadás játékhelyzetben, kapura rúgás, kosárra dobás alaptechnikával. Sportjáték szabálybővüléssel. Zsinórlabdázás: alapvető játékelemekkel, csökkentett, sportági labdával, házi szabályokkal. Testnevelési játékok Futó- és fogójátékok: betartandó feladatbővítésekkel. Labdás testnevelési játékok: számfeladatok, labdaterelések kézzel, lábbal, fejjel, eszközzel. Küzdőjátékok: húzások-tolások párokban és csoportokban, test-test ellen, eszköz beiktatásával. Természetben űzhető sportok A helyi lehetőségek függvényében választhatóak a sportágak és a sporteszközök. Könnyített testnevelés Tartás- és mozgásjavító, -korrigáló gyakorlatok egyénre szabottan, valamint a testnevelés tantervben a nem ellenjavallt tananyagok. Tevékenységek Az alapmozgások technikai gyakorlása. Mozgásműveltséget fejlesztő gyakorlatok. A motorikus képességek gyakorlatai a testnevelés témaköreinek megfelelően. A kondicionális képességek gyakorlása. A koordinációs képességek továbbfejlesztése. A mozgáskontroll gyakorlása. Sportjátékok és testnevelési játékok gyakorlása, szabályok betartása, alkotása. Az alapvető játékelemek rögzítése, támadási és védekezési megoldások bővítése a kosárlabda, a labdarúgás, a zsinórlabdázás alkalmazásakor. Az egészséges életmód szokásainak alkalmazása. Rendszeres testedzés. Játékos sor- és váltóversenyek, mozgásos vetélkedők, küzdőjátékok. A vízbiztonság játékos gyakorlása. A választott úszásnem részmozdulatainak eszköz nélküli gyakorlása. Követelmény — Hajtsa végre a tanult óraszervezést segítő rendgyakorlatokat, értse az utasításokat, vezényszavakat. — Legyen képes 4 ütemű gimnasztikai gyakorlatokat végrehajtani eszközzel. — Tudjon a távolságnak megfelelően gyorsan és kitartóan futni 6—8 percig. — Sajátítsa el az ugrások sajátos mozgásösszetevőit — alkalmazza fejlettségének megfelelően. — Tudja a hajító mozdulatot pontosan kivitelezni. — Talajtornában törekedjen az elsajátított gyakorlatok összefüggő, biztos végrehajtására. — Szekrényugrásnál törekedjen a bátor nekifutásra, az erőteljes elrugaszkodásra, az esztétikus kivitelezésre. 2000/135/II. szám — Alakuljon a statikus, dinamikus és egyensúlyozó képessége. — Alkalmazza a labda birtokbavételének és továbbításának legegyszerűbb változatait kézzel, lábbal. — Tudja játék közben is alkalmazni a tanult technikai elemeket. — Tudjon játék közben tartósan figyelni, összpontosítani és gyorsan reagálni. — A könnyített testnevelésben részt vevő tanuló irányítás mellett pontosan végezze a számára előírt korrigáló gyakorlatokat. — Legyen képes mellúszással úszni.

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes